කෑගල්ල දිස්ත්‍රික්කයේ පාසල් දරු දැරියන්ගේ පරිගණක සාක්ෂරතාව ඉහළ නැංවීම සඳහා පරිගණක විද්‍යාගාර 162ක් මේ වසරේ ඉදිකෙරේ.දැනට 14%ක්ව පවතින කෑගල්ල දිස්ත්‍රික්කයේ පාසල් සිසුන්ගේ පරිගණක සාක්‍ෂරතාව ඉදිරි වසර තුනක කාලය ඇතුළත 75%ක් දක්වා ඉහළ නැංවීමට මේ මඟින් අපේක්‍ෂිත බව විදුලි සංදේශ හා තොරතුරු තාක්‍ෂණ ඇමැති රංජිත් සියඹලාපිටිය මහතා පවසයි.ජනාධිපති මහින්ද රාජපක්‍ෂ මහතාගේ සංකල්පයකට අනුව ක්‍රියාත්මක මහින්දෝදය විද්‍යාගාර 22ක් කෑගල්ල දිස්ත්‍රික්කයේ ඉදි කෙරේ.ඒ කෑගල්ල අධ්‍යාපන කලාපයේ 08ක්, මාවනැල්ල අධ්‍යාපන කලාපයේ 04ක් හා දෙහිඕවිට අධ්‍යාපන කලාපයේ 10ක් වශයෙනි.